આગળ કહ્યું તેમ ‘આરંભે આલેખન શુદ્રથી કરવું છે’- એક રીતે કહીએ તો વૃત્તિની શુદ્રતા વિશે આરંભ કરે છે- ગામડાઓમાં અનેક કારણોથી જન્મતા આડા સંબંધો- જ્યાં નાત-જાતના કોચલા મજબુત છે એવા ગામડામાં રાજપૂત (નાડોદા)(જાયમલ) અને (ચમાર ઉકાની) સ્ત્રી રામી વચ્ચેના સંબંધોથી કથા આરંભાય છે ને છેલ્લે જતા એવા પાત્રો છે જે ગામ માટે, માનવજાત માટે, મૂલ્યો માટે પોતે જીવતા સમાધી લેવા તૈયાર થતા હોય, મૂલ્યોની જાળવણી માટે સંસાર ને બધું જ ત્યાગીને ગૃહત્યાગ કરી જતા હોય, ગામ અને સાથીઓની સુરક્ષા માટે મરી પરવારતા હોય કે પછી અનાથ બાળકો માટે થઈને આજીવન સેવારત બની જતા કાનજીભાઈ-કાન્તાબેન જેવા યુગલો- તરફ વિસ્તરતી કથા માનવવૃત્તિનો વિસ્તરતો વ્યાપ અને ગ્રાફ, અહીં આકારિત થતો અનુભવાય છે.